6. ΝΟΜΟΘΕΤ.ΔΙΑΤΑΓΜΑ υπ’ αριθ. 265 της 16/22 Αυγ. 1969 (ΦΕΚ Α΄ 165) Περί τρόπου πληρώσεως κενών θέσεων Ανθ/γών του Σώματος Φροντιστών του Στρατού Ξηράς. Άρθρ.1.-1.Μόνιμοι Διοικητικοί και Τεχνικοί Ανθ/σταί του Στρατού Ξηράς, έχοντες δύο ετών τουλάχιστον υπηρεσίαν εις τον βαθμόν τούτον, δύνανται να κατατάσσωνται, κατόπιν διαγωνισμού, προς πλήρωσιν κενών θέσεων εις το Σώμα Φροντιστών με τον βαθμόν του Ανθ/γού. 2.Τα προσόντα συμμετοχής εις τον διαγωνισμόν, ο τρόπος, ο χρόνος της ενεργείας τούτου, η βαθμολογική κλίμαξ, οι συντελεσταί βαθμολογίας, τα εξεταστέα μαθήματα, ως και πάσα λεπτομέρεια αναγκαία δια την εφαρμογήν των ανωτέρω διατάξεων καθορίζονται δια Β.Δ/τος, εκδιδομένου προτάσει του Υπουργού Εθνικής Αμύνης, μετ’ εισήγησιν του Ανωτάτου Στρατιωτικού Συμβουλίου. Δια του άρθρ. 1 Π.Δ. 143/1974 (τόμ. 1 σελ. 116, 73) ωρίσθη, ότι τα ρυθμιζόμενα δια Π.Δ/τος θέματα της ανωτέρω παρ. 2 ρυθμίζονται εφεξής δι’ αποφάσεως του Υπ. Εθν. Αμύνης. 3.Οι ούτω κατατασσόμενοι, μετά την επιτυχίαν των εις τον διαγωνισμόν, καλούνται προς φοίτησιν εις ειδικόν κέντρον εκπαιδεύσεως, εξ ου, ευδοκίμως αποφοιτώντες, ονομάζονται Ανθ/γοί και τοποθετούνται εις θέσεις Φροντιστών. Οι αποτυγχάνοντες κατά την, εις το ειδικόν κέντρον εκπαιδεύσεως, εκπαίδευσιν, επανέρχονται εις την προ της κατατάξεώς των εις το Σώμα Φροντιστών κατάστασιν. 4.Η σειρά αρχαιότητος των κατατασσομένων εις το σώμα Φροντιστών Ανθ/γών ρυθμίζεται ως εξής: Οι προερχόμενοι εκ των διοικητικών ανθυπασπιστών, διατηρούν μεταξύ των την σειράν αρχαιότητος, ην είχον προ της τοιαύτης κατατάξεως. Οι προερχόμενοι εκ των τεχνικών, τάσσονται εις το αριστερόν των εκ των διοικητικών προερχομένων συναδέλφων των, η δε μεταξύ των σειρά αρχαιότητος, ρυθμίζεται εκ της σειράς επιτυχίας κατά την εκ του ειδικού κέντρου εκπαιδεύσεως αποφοίτησίν των. 5.Μόνιμοι Αρχιλοχίαι και Επιλοχίαι δύναται να τοποθετώνται εις θέσεις βοηθών Φροντιστών καθιστάμενοι εν ταυτώ δημόσιοι υπόλογοι. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Βάσει του ανωτέρω Ν.Δ. εξεδόθη το Β.Δ. 454 της 25 Ιουν./3 Ιουλ. 1970 (ΦΕΚ Α΄ 148) «περί διενεργείας διαγωνισμού δια την κατάταξιν μονίμων Διοικητικών και Τεχνικών Ανθ/στών του Στρατού Ξηράς εις το Σώμα Φροντιστών προς πλήρωσιν κενών θέσεων «Ανθυπολοχαγών». Τούτο κατηργήθη δια του άρθρ. μόνου Π.Δ. 452 της 26/28 Ιουν. 1974 (ΦΕΚ Α΄ 179). 